174.07 REGOLAMENTI DWAR VETTURI TA’ TRASPORT FUQ IT-TRIQ AKTAR NODFA U EFFIĊJENTI FL-UŻU TAL-ENERĀIJA L-AVVIŻ LEGALI 175 tal-2011. L-AVVIŻ LEGALI 175 tal-2011. 1. Titolu. It-titolu ta’ dawn ir-regolamenti hu r-Regolamenti dwar Vetturi ta’ Trasport fuq it-Triq Aktar Nodfa u Effiċjenti fl-Użu tal-Enerġija. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "akkwist pubbliku " tfisser l-akkwist taħt kuntratt ta’ xogħlijiet, provvista u servizzi minn korpi pubbliċi jew korpi regolati minn liġi pubblika li jkunu jaqgħu taħt it-tifsira ta’ awtoritajiet kontraenti; " awtorità kontraenti " għandu jkollha l-istess tifsira kif mogħtija lilha fir-regolament 2 tar-Regolamenti dwar il-Kuntratti Pubbliċi; L.S.174.04 "enerġija " tfisser kull forma ta' enerġija disponibbli kummerċjalment, inklużi l-elettriku, il-gass naturali (inkluż gass naturali f’forma likwida), gass likwidu tal-petroleum, kull karburant għat-tisħin u tkessiħ (inklużi it-tisħin u t-tkessiħ distrettwali), faħamu lignite, peat, karburant għat-trasport (ħlief karburant għall-avjazzjoni u karburant marittimu tal-bunker) u l-biomassa kif imfissra fid-Direttiva 2009 ż 28/KE dwar il-promozzjoni tal-użu tal-enerġija minn sorsi rinnovabbli; "entità kontraenti " tfisser kull entità kontraenti li ssir referenza għaliha fir-regolament 2(2) tar-Regolamenti dwar l-Akkwisti Pubbliċi ta’ Entitajiet li joperaw fis-Settur tal-Ilma, l-Enerġija, it-Trasport u s-Servizzi Postali; L.S.174.06 " kuntratti ta’ xogħlijiet, provvista u servizzi " tfisser kuntratti b’interess pekunjarju li jsiru bil-miktub bejn entità kontraenti waħda jew aktar u kuntrattur, fornitur, u provditur ta’ servizzi wieħed jew aktar; "kuntrattur", "fornitur " u "provditur ta’ servizzi" tfisser persuna naturali jew ġuridika jew entità kontraenti, jew grupp ta’ dawk il-persuni u, jew entitajiet li joffru fis-suq, rispettivament, l-eżekuzzjoni ta’ xogħlijiet u, jew xi xogħol, prodotti jew servizzi; "obbligu ta’ servizz pubbliku " tfisser kull obbligu impost mill-awtorità kontraenti fuq l-operatur jew kuntrattur, fornitur u provditur ta’ servizzi biex iwettqu kull attività li tkun tipprovdi twettiq ta’ xogħlijiet, provvisti u servizzi għall-finijiet ta’ dawn ir-regolamenti, u liema xogħlijiet, provvisti u servizzi għandhom jiġu mwettqa bi prezzijiet speċifikati fl-interess pubbliku; "operatur " tfisser operatur li għandu jkopri b’mod ugwali l-kunċetti ta’ kuntrattur, fornitur u provditur ta’ servizzi għat-twettiq ta’ obbligi ta’ servizz pubbliku taħt kuntratt ta’ servizz pubbliku skont it-tifsira tar-Regolament (KE) Nru 1370/2007 dwar servizzi pubbliċi tat-trasport tal-passiggieri bil-ferrovija u fit-triq li jkun jeċċedi il-valuri ta’ limiti kif imfissra fir-regolament 16 tar-Regolamenti dwar l-Akkwisti Pubbliċi ta’ Entitajiet li joperaw fis-Settur tal-Ilma, l-Enerġija, it-Trasport u s-Servizzi Postali u fl-Iskeda 9 li tinsab mar-Regolamenti dwar il-Kuntratti Pubbliċi; "vettura ta’ trasport fuq it-triq " tfisser vettura fil-kategoriji ta’ vetturi elenkati fit-Tabella 3 tal-Iskeda. 3. Skopu applikabbiltà. (1) Dawn ir-regolamenti jittrasponu d-Direttiva 2009/33/KE dwar il-promozzjoni ta’ vetturi ta’ trasport fuq it-triq aktar nodfa u effiċjenti fl-użu tal-enerġija. (2) L.S.174.04L.S.174.06 Dawn ir-regolamenti huma applikabbli fir-rigward ta’ kuntratti għax-xiri ta’ vetturi ta’ trasport fuq it-triq minn awtorità kontraenti elenkata fl-Iskeda 1 li tinsab mar-Regolamenti dwar Kuntratti Pubbliċi, minn entità kontraenti elenkata fl-Iskedi IsaX li jinsabu mar-Regolamenti dwar l-Akkwisti Pubbliċi ta’ Entitajiet li joperaw fis-Settur tal-Ilma, l-Enerġija, it-Trasport u s-Servizzi Postali, jew minn operatur. (3) Dawn ir-regolamenti m’humiex applikabbli fir-rigward ta’ kuntratti għax-xiri ta’ vetturi ta’ trasport fuq it-triq imsemmija fl-artikolu 2(3) tad-Direttiva 2007/46/KE li tistabbilixxi qafas għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal vetturi bħal dawk, sakemm dawk il-vettura m’humiex soġġetti għal approvazzjoni tat-tip jew approvazzjoni individwali. 4. Xiri ta’ vetturi ta’ trasport fuq it-triq nodfa u effiċjenti fl-użu ta’ enerġija. (1) Awtorità kontraenti, entità kontraenti u operatur, b’żieda mal-osservanza minnhom tar-regoli relatati mal-akkwisti pubbliċi, meta jkunu qegħdin jixtru vetturi ta’ trasport fuq it-triq, għandhom iqisu, fir-rigward tal-vettura li jkunu qegħdin jixtru, l-impatti fuq l-enerġija u ambjentali mil-lat ta’ operazzjoni tul il-ħajja tal-vettura, li għandhom jinkludu: (a) il-konsum ta’ enerġija; (b) l-emissjonijiet ta’ CO2; u (ċ) l-emissjonijiet ta’ ossidi tan-nitroġenu (NOx), idrokarburi li ma jkunux tal-metanu (NMHC) u materja partikulata. (2) Awtorità kontraenti, entità’ kontraenti u operaturi bħal dawk jistgħu wkoll jikkunsidraw impatti ambjentali oħra. (3) Ir-rekwiżiti tas-sub regolamenti) jiġu sodisfatti billi tiġi applikata mill-awtorità kontraenti, entità kontraenti jew minn operatur waħda mill-għażliet li ġejjin: (a) billi jiġu stabbiliti speċifikazzjonijiet tekniċi għall-prestazzjoni mil-lat ta’ enerġija u l-ambjent fid-dokumentazzjoni għax-xiri ta’ vetturi ta’ trasport fuq it-triq għall-impatti elekanti fis-sub regolament (1) flimkien ma’ impatti ambjentali addizzjonali li jkunu qegħdin jiġu kkunsidrati bis-saħħa tas-sub regolament (2); jew (b) billi jiġu inklużi fid-deċiżjoni tax-xiri l-impatti mil-lat ta’ enerġija u dawk ambjentali billi- (i) jużaw dawn l-impatti bħala kriterju għall-għoti tal-kuntratt fejn tiġi applikata proċedura ta’ akkwist pubbliku; u (ii) japplikaw il-metodoloġija stabbilita fir-regolament 5 fejn dawn l-impatti jiġu mibdula f’valuri ta’ flus biex jiġu inklużi fid-deċiżjoni tax-xiri. 5. Il-metodoloġija għall-kalkolu tal-ispejjeż operattivi tul il-ħajja tal-vettura. (1) Għall-finijiet tar-regolament 4(3)(b)(ii), l-ispejjeż operattivi tul il-ħajja għall-konsum tal-enerġija u għall-emissjonijiet ta’ CO2 u emissjonijiet li jniġġsu li jidhru fit-Tabella 2 tal-Iskeda, għandhom jiġu kalkolati f’valuri ta’ flus billi tintuża l-metodoloġija li ġejja: (a) l-ispejjeż operattivi tal-konsum tal-enerġija tul il-ħajja ta’ vettura għandhom jiġu kalkulati kif ġej: (i) il-konsum tal-karburant għal kull kilometru ta’ vettura għandu jingħadd f’unitajiet ta’ konsum ta’ enerġija għal kull kilometru kemm jekk dan jingħata b’mod dirett, bħal fil-każ ta’ karozzi li jaħdmu bl-elettriku, jew jekk ma jingħatax b’mod dirett. Fejn il-konsum tal-karburant jingħata f’unitajiet differenti, dan għandu jiġi konvertit f’konsum ta’ enerġija għal kull kilometru, billi jintużaw il-fatturi ta’ konverżjoni stabbiliti fit-Tabella 1 tal-Iskeda għall-kontenut tal-enerġija tal-karburanti differenti, (ii) għandu jintuża valur monetarju wieħed għal kull unità ta’ enerġija. Dan il-valur waħdieni għandu jkun l-aktar wieħed baxx mill-prezz ta’ kull unità ta’ enerġija tal-petrol jew ta’ diesel qabel it-taxxa meta jintużaw bħala karburant għat-trasport, (iii) l-ispiża tal-konsum ta’ enerġija tul il-ħajja operattiva ta’ vettura tiġi kalkulata billi jiġi multiplikat il-kilometraġġ ta’ tul il-ħajja, fejn meħtieġ, waqt li jitqies il-kilometraġġ diġà mwettaq skond is-sub regolament (3), bil-konsum ta’ enerġija għal kull kilometru skont is-subparagrafu (i) u bl-ispiża għal kull unità ta’ enerġija skont is-subparagrafu (ii); (b) l-ispiża għall-emissjonijiet ta’ CO2 tul il-ħajja operattiva ta’ vettura għandhom jiġu kalkulati billi jiġi multiplikat il-kilometraġġ ta’ tul il-ħajja, fejn meħtieġ, waqt jitqies il-kilometraġġ imwettaq skont is-sub regolament (3), bl-emissjonijiet ta’ CO2 f’kilogrammi għal kull kilometru skont is-sub regolament (2), u bl-ispiża għal kull kilogrammeħuda mill-iskala li hemm fit-Tabella 2 tal-Iskeda; (ċ) l-ispiża tal-emissjonijiet li jniġġsu elekanti fit-Tabella 2 tal-Iskeda tul il-ħajja operattiva ta’ vettura għandhom jiġu kalkulati billi jingħaddu flimkien l-ispejjeż tul il-ħajja operattiva tal-vettura għall-emissjonijiet ossidi tan-nitroġenu, idrokarburi li ma jkunux tal-metanu u materja partikulata. L-ispiża tul il-ħajja operattiva għal kull sustanza li tniġġes għandha tiġi kalkulata billi jiġi multiplikat il-kilometraġġ ta’ tul il-ħajja, fejn meħtieġ, waqt jitqies il-kilometraġġ diġà mwettaq skont is-sub regolament (3), bl-emissjonijiet fi grammi għal kull kilometru skont is-sub regolament (2) u bl-ispiża rispettiva għal kull gramma. L-ispiża għandha tittieħed mill-valuri bażati fuq il-medja kalkulata mill-Komunità kif stabbiliti fit-Tabella 2 tal-Iskeda: Iżda awtorità kontraenti, l-entità kontraenti u l-operatur jistgħu japplikaw spejjeż ogħla sakemm dawk l-ispejjeż ma jkunux ogħla mill-valuri rilevanti stabbiliti fit-Tabella 2 tal-Iskeda multiplikati b’fattur ta’ 2. (2) Il-konsum ta’ karburant, kif ukoll l-emissjonijiet ta’ CO2 u emissjonijiet li jniġġsu li jidhru fit-Tabella 2 tal-Iskeda għal kull kilometru li vettura titħaddem, għandhom ikunu bbażati fuq proċeduri ta’ testijiet standard tal-Komunità għall-vetturi kif imfissra fil-leġislazzjoni tal-Komunità dwar l-approvazzjoni tat-tip. Fir-rigward ta’ vetturi li m’humiex koperti bi proċeduri ta’ testijiet standard tal-Komunità, għandha tiġi żgurata l-komparabbiltà bejn l-offerti differenti billi jintużaw proċeduri ta’ testijiet rikonoxxuti b’mod wiesa’, jew ir-riżultati ta’ testijiet għall-awtorità, jew informazzjoni mogħtija mill-manifattur. (3) Il-kilometraġġ tul il-ħajja ta’ vettura, jekk ma jkunx speċifikat xort’oħra, għandu jittieħed mit-Tabella 3 tal-Iskeda.